Številka: 478-112/2024/72 (164-08)

Datum: 22. 8. 2024

Republika Slovenija, Ministrstvo za notranje zadeve, Ljubljana, Štefanova ulica 2 (v nadaljevanju: prodajalec) v skladu s 67. in 68. členom Pravilnika o službenih živalih v policiji (Uradni list, RS, št. 53/2022) objavlja

**PONOVNO JAVNO ZBIRANJE PONUDB**

1. **Ime in sedež organizatorja ponovnega javnega zbiranja ponudb:**

Republika Slovenija, Ministrstvo za notranje zadeve, Štefanova ulica 2, Ljubljana.

1. **Opis predmeta prodaje:**
2. Policijska psička Athena »od SLO Policije 1949«, pasme: nemški ovčar, poležena: 12. 1. 2014, spol: ženski, številka mikročipa: 705235100017721, potni list: SI011099405, rodovnik: SLRNkp-016376.
3. Policijska psička Selva »od Slo policije 1949«, pasme: belgijski ovčar, poležena: 14. 6. 2023, spol: ženski, številka mikročipa: 705035000042995, potni list: SI010066228, rodovnik: SLRMN-001061.

Lastnik psičk je Republika Slovenija, upravljavec Policija.

1. **Vrsta pravnega posla:**

Prodaja psičk po metodi javnega zbiranja ponudb.

1. **Način in rok plačila:**

Kupec poravna kupnino na podlagi izstavljenega računa prodajalca, in sicer najkasneje v roku 20 dni od izstavitve računa. Plačilo celotne kupnine v navedenem roku je bistvena sestavina pravnega posla.

1. **Izhodiščni ceni in varščini:**

Izhodiščni ceni znašata:

1. za psičko Atheno: 100,00 EUR
2. za psičko Selvo: 600,00 EUR

Ponudniki morajo ponudbi priložiti potrdilo o plačani varščini. Varščino plačajo na račun Ministrstva za notranje zadeve št. 01100-6370171132 ter sklica v zneskih:

1. za psičko Atheno: 100,00 EUR, sklic št. 28 17140-2990008-39904124
2. za psičko Selvo: 100,00 EUR, sklic št. 28 17140-2990008-39904224

Varščina bo uspelemu ponudniku vračunana v kupnino, ponudnikom, ki ne bodo uspeli, pa

brez obresti vrnjena v roku 15 dni po končanem postopku ponovnega javnega zbiranja ponudb.

1. **Vračilo varščine:**

Če najugodnejši ponudnik ne podpiše pogodbe v predpisanem roku, mu prodajalec lahko podaljša rok za sklenitev pogodbe, vendar ne za več kot 15 dni, ali pa zadrži njegovo varščino.

Če najugodnejši ponudnik ne plača kupnine v predpisanem roku, se varščina zadrži.

Če ponudnik po plačilu varščine odstopi od ponudbe, izgubi varščino.

Če ponudnik plača varščino, ponudbe pa ne odda v danem roku, se varščina zadrži.

1. **Dodatne informacije in ogled predmeta ponovnega javnega zbiranja ponudb:**

Psičko Atheno si lahko ogledate v Enoti vodnikov službenih psov Nova Gorica na naslovu Miren 4, 5291 Miren, po predhodnem dogovoru z g. Štefanom Vajdo, telefon številka 05 305 41 84.

Psičko Selvo si lahko ogledate na **Oddelku za šolanje službenih psov na naslovu** Gmajnice 34, 1000 Ljubljana, po predhodnem dogovoru z g. Ninom Popadićem, telefon številka 01 200 22 50 ali 01 200 22 51.

1. **Oblika ponudbe:**

Ponujeni ceni za psički morata biti izraženi v EUR.

1. **za psičko Atheno:**

Predmet: »PONUDBA ZA NAKUP POLICIJSKE PSIČKE »ATHENA«

Številka zadeve: 478-112/2024 (164-08)

Oznaka: "NE ODPIRAJ – PONUDBA!"

Na zadnji strani kuverte mora biti navedeno ime in priimek /naziv in naslov ponudnika.

1. **za psičko Selvo:**

Predmet: »PONUDBA ZA NAKUP SLUŽBENE PSIČKE »SELVA«

Številka zadeve: 478-112/2024 (164-08)

Oznaka: "NE ODPIRAJ – PONUDBA!"

Na zadnji strani kuverte mora biti navedeno ime in priimek /naziv in naslov ponudnika.

Ponudba mora biti lastnoročno podpisana in mora vsebovati tudi naslednje dokumente:

* ponujena cena za psičko,
* mnenje policije, da je ponudnik primeren za nakup psa policije (»Vprašalnik za presojo kandidata za nakup službenega psa Policije« iz 11. in 12. alineje 12. točke te objave),
* podpisano izjavo ponudnika, da bo s psom ravnal v skladu z Zakonom o zaščiti živali (Uradni list RS, št. [38/13](http://www.uradni-list.si/1/objava.jsp?sop=2013-01-1457) – uradno prečiščeno besedilo, [21/18](http://www.uradni-list.si/1/objava.jsp?sop=2018-01-0887) –ZNOrg, [92/20](http://www.uradni-list.si/1/objava.jsp?sop=2020-01-1628), [159/21](http://www.uradni-list.si/1/objava.jsp?sop=2021-01-2993) in 109/23),
* potrdilo o plačani varščini,
* podatke o ponudniku s točnim naslovom, če je ponudnik fizična oseba,
* firmo in sedež ponudnika, če je ponudnik pravna oseba,
* EMŠO oz. matično številko ter davčno številko oz. ID številko za DDV,
* številko transakcijskega oziroma osebnega računa ponudnika in naziv banke, na katerega se vrne plačana varščina v primeru neuspele ponudbe.

Prodajalec bo upošteval le ponudbe:

1. ki bodo prispele v roku, določenem v 10. točki tega razpisa,
2. ki bodo pripravljene v skladu s temi navodili,
3. v katerih bodo priloženi vsi zahtevani dokumenti,
4. ki bodo izpolnjevale vse zahtevane pogoje,
5. ki bodo enake ali višje od izhodiščne cene.

V nasprotnem primeru bo ponudba izločena

1. **Merilo za izbor:**

Merilo za izbor je višina ponujene cene za posamezno psičko. Izbran bo tisti ponudnik, ki bo ponudil najvišjo ceno za posamezno psičko, vendar najmanj v višini izhodiščne cene za posamezno psičko.

1. **Rok za prejem ponudbe:**

Rok za prejem ponudbe je **ponedeljek, 16. 9. 2024 do 15.00 ure**. Šteje se, da je ponudba pravočasna, če na naslov Ministrstva za notranje zadeve, Štefanova ulica 2, 1501 Ljubljana prispe pred iztekom roka za prejem ponudbe.

Ponudbe, predložene po izteku roka, bodo izločene iz postopka.

1. **Rok vezanosti ponudnikov na dano ponudbo:**

Ponudniki so vezani na ponudbo najmanj do 17. 11. 2024.

1. **Drugi pogoji:**

* Psički sta naprodaj po načelu »videno-kupljeno«, zato morebitne reklamacije po končanem ponovnem javnem odpiranju ponudb ne bodo upoštevane.
* Upoštevane bodo le ponudbe, ki bodo izpolnjevale zahtevane pogoje in bodo enake ali višje od izhodiščne cene za posamezno psičko.
* Prodajalec lahko po prejemu ponudb opravi dodatna pogajanja za dosego ugodnejše ponudbe.
* Ponudniki bodo o izidu postopka ponovnega javnega zbiranja ponudb in sprejemu ponudbe pisno obveščeni v 8 dneh od ponovnega javnega odpiranja ponudb.
* Najugodnejši ponudnik je dolžan v 15 dneh po opravljeni izbiri najugodnejšega ponudnika skleniti s prodajalcem prodajno pogodbo.
* Če je med prejetimi ponudbami več najugodnejših ponudb (enake višine ponudb), bodo organizirana dodatna pogajanja.
* Kupec mora psičko prevzeti v roku treh (3) dni po izvršenem plačilu kupnine, sicer se šteje, da je v zamudi s prevzemom in se mu zaračunajo stroški oskrbe psičke v višini 12,93 EUR z DDV za vsak dan zamude.
* Ne glede na dejanski prevzem preidejo vsi stroški in riziki v zvezi s psičko na kupca s prvim dnem po tem, ko bi kupec moral psičko prevzeti.
* Vsi stroški v zvezi s prodajo psičke bremenijo kupca.
* Prodajalec v skladu s petim odstavkom 5. člena Zakona o davku na dodano vrednost ni zavezanec za plačilo DDV.
* Za psičko Atheno mora ponudnik izpolnjen in podpisan »Vprašalnik za presojo kandidata za nakup službenega psa Policije» prinesti v Enoto vodnikov službenih psov Nova Gorica na naslovu Miren 4, 5291 Miren. Na podlagi vprašalnika in osebnega stika ponudnika s psičko bo ocenjena njegova primernost za nakup. Pridobitev pozitivnega mnenja o primernosti ponudnika za nakup psičke je pogoj za sodelovanje v postopku ponovnega javnega zbiranja ponudb.
* Za psičko Selvo mora ponudnik izpolnjen in podpisan »Vprašalnik za presojo kandidata za nakup službenega psa Policije» prinesti na **Oddelek za šolanje službenih psov na naslovu** Gmajnice 34, Ljubljana. Na podlagi vprašalnika in osebnega stika ponudnika s psičko bo ocenjena njegova primernost za nakup. Pridobitev pozitivnega mnenja o primernosti ponudnika za nakup psičke je pogoj za sodelovanje v postopku ponovnega javnega zbiranja ponudb.
* Ponudbe, ki ne bodo izpolnjevale pogojev (ponudba mora biti lastnoročno podpisana, vsebovati mora ponujeno ceno in vse zahtevane dokumente) iz te objave, bodo izločene.

1. **Datum, čas in kraj odpiranja ponudb:**

Ponovno javno odpiranje ponudb bo potekalo **dne ­­17. 9. 2024 ob 8.30 uri**, na naslovu:\*

Ministrstvo za notranje zadeve, Štefanova ulica 2, Ljubljana.

Predstavniki ponudnikov – pravnih oseb, ki bodo prisotni na ponovnem javnem odpiranju ponudb, morajo pred pričetkom odpiranja ponudb komisiji izročiti pisna pooblastila za sodelovanje na ponovnem javnem odpiranju in ji izročiti na vpogled osebni dokument s fotografijo, ki ga je izdal državni organ (javno listino).

Ponudniki – fizične osebe, ki bodo prisotni na ponovnem javnem odpiranju ponudb, morajo pred pričetkom odpiranja ponudb komisiji izročiti na vpogled osebni dokument s fotografijo, ki ga je izdal državni organ (javno listino).

1. **Ustavitev postopka:**

Prodajalec lahko kadarkoli do sklenitve pravnega posla postopek ponovnega javnega zbiranja ponudb brez obrazložitve in brez odškodninske odgovornosti ustavi, pri čemer se ponudnikom vrne varščina brez obresti.

1. **Kontaktni osebi za izvedbo postopka ponovnega javnega zbiranja ponudb:**

Podrobnejše informacije v zvezi z izvedbo ponovnega javnega zbiranja ponudb lahko dobite pri Mojci Pleško Grah, telefon številka 01 428 47 23, elektronski poštni naslov: [mojca.plesko-grah@gov.si](mailto:mojca.plesko-grah@gov.si) ali pri Nejcu Nadbathu, telefon številka 01 428 47 24, elektronski poštni naslov: [nejc.nadbath@gov.si](mailto:nejc.nadbath@gov.si).

Nika Lošić Ošlak

generalna direktorica

Direktorata za logistiko

\* Rok po tretjem odstavku 51. člena Zakona o stvarnem premoženju države in samoupravnih lokalnih skupnosti, ZSPDSLS-1 (Ur. l. RS št. 11/18, 79/18 in 78/23 – ZORR) začne teči od objave na spletnem portalu državne uprave gov.si (Ministrstvo za notranje zadeve).